text: Or revenrai a chiaus de le contrée,
   Ki tel dolor ont por lui demenée.
   Li dame crie con fame forsenée:
   "Fius Alexis, kel tristor m’as donée!
   Fius, tu t’en vais, s'as laissiet t'esposée
   Ke jou t’avoie si cortoise donée:
   Tel duel me fais ke ja serai diervée."
   Cuert en le cambre, tote l'a deskirée,
   Oste ses pailes et se cortine lée:
   Ja mais par home nen iert reconfortée;
   A ichest duel ariére ciet pasmée,
   Ne mais li sire l’en a sus relevée.
  